[bookmark: _GoBack]ประกาศองค์การบริหารส่วนตำบลพุนพิน เรื่อง ประมูลจ้างด้วยระบบอิเล็กทรอนิกส์ ประเภทงานทาง 3 โครงการ อำเภอพุนพิน จังหวัดสุราษฎร์ธานี ...................................... ด้วยองค์การบริหารส่วนตำบลพุนพิน มีความประสงค์จะประมูลจ้างด้วยระบบ อิเล็กทรอนิกส์จ้างเหมาก่อสร้างตามโครงการก่อสร้างประเภทงานทาง จำนวน 3 โครงการ ตามรายการดังนี้ 1.โครงการก่อสร้างถนนลาดยางแอลฟัลต์คอนกรีต สายไผ่เรียง-คลองโพธิ์ หมู่ที่ 1 ต.พุนพิน ราคากลาง 591,000.-บาท (ห้าแสนเก้าหมื่นหนึ่งพันบาทถ้วน) งบประมาณ 598,000.- บาท รายละเอียดตามแปลนองค์การบริหารส่วนตำบลพุนพินกำหนด 2.โครงการก่อสร้างถนนลาดยางแอลฟัลต์คอนกรีต สายญี่ปุ่นหมู่ที่ 2 ต.พุนพิน ราคากลาง 875,000.-บาท (แปดแสนเจ็ดหมื่นห้าพันบาทถ้วน) งบประมาณ 884,000.- บาท รายละเอียดตามแปลนองค์การบริหารส่วนตำบลพุนพินกำหนด 3.โครงการก่อสร้างรางระบายน้ำ ช่วงสี่แยกไสหลวง หมูที่ 2 ต.พุนพิน ราคากลาง 981,000.-บาท (เก้าแสนแปดหมื่นหนึ่งพันบาทถ้วน) งบประมาณ 982,000.- บาท รายละเอียดตามแปลนองค์การบริหารส่วนตำบลพุนพินกำหนด ผู้มีสิทธิเสนอราคาจะต้องมีคุณสมบัติดังต่อไปนี้ 1. เป็นผู้ที่มีอาชีพรับจ้างงานที่ประมูลจ้างด้วยระบบอิเล็กทรอนิกส์ดังกล่าว 2. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว 3. ไม่เป็นผู้ได้รับเอกสารสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น 4. ไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลพุนพิน และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวาง การแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้ 5. มีผลงานก่อสร้างประเภทเดียวกันในวงเงิน โดยแยกเป็นรายโครงการ ดังนี้ โครงการที่ 1 ...... -2- โครงการที่ 1 ผลงานก่อสร้าง(ในสัญญาเดียว) ไม่น้อยกว่า 250,000.- บาท โครงการที่ 2 ผลงานก่อสร้าง(ในสัญญาเดียว) ไม่น้อยกว่า 400,000.- บาท โครงการที่ 3 ผลงานก่อสร้าง(ในสัญญาเดียว) ไม่น้อยกว่า 450,000.- บาท และเป็นผลงานที่เป็นคู่สัญญาโดยตรงกับส่วนราชการ รัฐวิสาหกิจ หรือหน่วยงานตามกฎหมายว่าด้วยระเบียบการบริหารราชการส่วนท้องถิ่น หน่วยงานอื่นซึ่งกฎหมายบัญญัติให้มีฐานะเป็นราชการบริหารส่วนท้องถิ่น กำหนดดูสถานที่ก่อสร้าง โครงการที่ 1-3 ในวันที่ 10 เดือน พฤษภาคม พ.ศ. 2556 ระหว่างเวลา 09.00-14.00 น. โดยผู้ซื้อแบบแปลนและเอกสาร จะต้องไปดูสถานที่ก่อสร้างด้วยตนเอง และกำหนดรับฟังคำชี้แจงเพิ่มเติมในวันเดียวกัน ตั้งแต่เวลา 15.00 น. เป็นต้นไป ณ องค์การบริหารส่วนตำบลพุนพิน ผู้ไม่มาดูสถานที่และรับฟังคำชี้แจงให้ถือว่าได้ทราบสถานที่ตลอดจนปัญหาอุปสรรคและรายละเอียดอื่นๆ ดีแล้ว เมื่อมีปัญหาและอุปสรรคในการทำงานจะนำมาอ้างเป็นเหตุเพื่อให้พ้นผิดและขอขยายเวลาการทำงานไม่ได้ กำหนดยื่นเอกสารประมูลจ้างด้วยระบบอิเล็กทรอนิกส์ ในวันที่ 27 เดือน พฤษภาคม พ.ศ.2556 ระหว่างเวลา 09.00 - 11.00 น. ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ (อำเภอพุนพิน ชั้น 2) และแจ้งผู้มีสิทธิได้รับการคัดเลือกเข้าเสนอราคา ภายใน 15 วันทำการ นับแต่วันเปิดซองเอกสาร ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์ ดังนี้ โครงการที่ 1 ในราคาชุดละ 1,500.- บาท โครงการที่ 2 ในราคาชุดละ 2,500.- บาท โครงการที่ 3 ในราคาชุดละ 3,000.- บาท ได้ที่ส่วนการคลัง องค์การบริหารส่วนตำบลพุนพิน ระหว่างวันที่ 2 เดือนพฤษภาคม พ.ศ. 2556 ถึงวันที่ 15 เดือนพฤษภาคม พ.ศ.2556 ดูรายละเอียดได้ที่เว็ปไซด์ www. Phunphin.go.th , www.gprocurement.go.th หรือสอบถามทางโทรศัพท์หมายเลข 0-7731–0872 ในวันและเวลาราชการ ประกาศ ณ วันที่ 2 เดือน พฤษภาคม พ.ศ.2556 ( นายวัยวุฒิ วิยุติ) นายกองค์การบริหารส่วนตำบลพุนพิน
